Diari Oficial de la Generalitat Valenciana


Sumari del DOGV 9536, del 17-02-2023 (2023/1347)

RESOLUCIÓ de 2 de febrer de 2023, de la Subdirecció General de Relacions Laborals, per la qual es disposa el registre i publicació de l'acord parcial de la comissió negociadora del conveni col·lectiu de la Confederació Sindical de Comissions Obreres del País Valencià, a fi d'actualitzar les taules salarials i altres acords (codi conveni número 61657566149473).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9536

Data del DOGV
:   17-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1347


Data del document
:   02-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 2 de febrer de 2023, de la Subdirecció General de Relacions Laborals, per la qual es disposa el registre i publicació de l'acord parcial de la comissió negociadora del conveni col·lectiu de la Confederació Sindical de Comissions Obreres del País Valencià, a fi d'actualitzar les taules salarials i altres acords (codi conveni número 39806664566524). [2023/1347]  
  
  
Vista l'acta de la comissió negociadora del conveni col·lectiu de la Confederació Sindical de CCOO del País Valencià, subscrit pels representants de la direcció del sindicat i la representació legal de les persones treballadores, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball; l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de convenis i acords col·lectius de treball; l'article 51.1 de l'Estatut d'Autonomia de la Comunitat Valenciana; el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'Ordre 10/2022, de 26 de setembre, per la qual es desenvolupa aquest reglament, aquesta Subdirecció General de Relacions Laborals resol:  
  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 2 de febrer de 2023.- El subdirector general de Relacions Laborals: Joaquín Vañó Gironés.  
  
  
Acta de la reunió entre la direcció de la CS CCOO PV i la representació legal de les persones treballadores de la CS CCOO PV  
Constitució de la comissió negociadora del conveni col·lectiu de CS CCOO PV  
  
A València, a les 16.00 hores del dia 17 de gener de 2023, té lloc la reunió entre, d'una part, la representació de la direcció del sindicat i, de l'altra part, la representació legal de les persones treballadores de CS CCOO PV.  
  
ASSISTENTS:  
Representació de la direcció de CS CCOO PV:  
Carolina Sánchez Gómez Jaume Mayor Salvi  
Esther Alba Marín Manuela Pascual Ruiz  
Juan Carlos Gallart Limonge  
  
Representació de les persones treballadores de CS CCOO PV:  
Belén Cano Moyano M. José Soler Sánchez  
Rafael Benet Gil Carmina Antón Laborda  
Julio Iranzo Egea Alba Molina Suriá  
M. José Domenech Monllor Yolanda Pérez Dasí  
Estefanía Tomás Balsebre M. Teresa Fernández Simón  
Jacqueline Gómez Carrillo Susana Jarque Giménez  
Vicent Esteve Domenech (absent)  
  
Els assistents manifesten que representen les persones treballadores i les organitzacions afectades pel conveni col·lectiu objecte de negociació, i que ambdues parts estan legitimades com a interlocutors vàlids a aquest efecte.  
Ordre del dia  
1. Constitució de la comissió negociadora.  
2. Acord de les taules salarials per als anys 2023, 2024 i 2025.  
3. Acords en matèria de retribució de complements salarials.  
4. Acord en matèria de dies compensatoris.  
  
1. Constitució de la comissió negociadora  
La direcció del sindicat va presentar una denúncia del conveni col·lectiu, dins del termini establit convencionalment.  
En conseqüència, es constitueix la comissió negociadora del nou conveni col·lectiu per als anys 2023-2025.  
  
La direcció del sindicat està formada pels membres de la Comissió de Personal, la qual queda conformada de la manera següent:  
  
Carolina Sánchez Gómez Jaume Mayor Salvi  
Esther Alba Marín Manuela Pascual Ruiz  
Juan Carlos Gallart Limonge  
  
La representació legal de les persones treballadores està constituïda pels tres membres d'Alacant, els nou membres de València i la delegada de Castelló, i que són els següents:  
Belén Cano Moyano M. José Soler Sánchez  
Rafael Benet Gil Carmina Antón Laborda  
Julio Iranzo Egea Alba Molina Suriá  
M. José Domenech Monllor Yolanda Pérez Dasí  
Estefanía Tomás Balsebre M. Teresa Fernández Simón  
Jacqueline Gómez Carrillo Susana Jarque Giménez  
Vicent Esteve Domenech (absent)  
  
2. Acords de les taules salarials de 2023, 2024 i 2025.  
- Taules salarials de l'any 2023  
Les parts acorden que, per al personal laboral, les taules salarials d'aplicació durant l'any 2023 seran les taules salarials consolidades corresponents per a l'any 2021.  
Aquestes taules salarials per a l'any 2023 s'adjunten a aquest acord i formen part d'aquest com a Annex I.  
La vigència d'aquestes taules serà des de l'1 de gener de 2023 fins a 31 de desembre de 2023.  
- Taules salarials de l'any 2024  
Les parts acorden que, per al personal laboral, les taules salarials d'aplicació per a l'any 2024 seran les taules salarials pactades per a l'any 2023 (taules consolidades corresponents a l'any 2021), si bé incrementades amb l'IPC real a 31 de desembre de 2023, amb un límit màxim d'increment d'un 1 %. Per això, si l'IPC real a 31 de desembre de 2023 fora superior a un 1 %, l'increment aplicable en les taules de l'any 2024 serà d'un 1 % com a màxim.  
La vigència d'aquestes taules serà des de l'1 de gener de 2024 fins al 31 de desembre de 2024.  
- Taules salarials de l'any 2025  
Les parts acorden que, per al personal laboral, les taules salarials d'aplicació per a l'any 2025 seran les taules salarials pactades per a l'any 2024, si bé incrementades amb l'IPC real a 31 de desembre de 2024, amb un límit màxim d'increment d'un 2 %. Per això, si l'IPC real a 31 de desembre de 2024 fora superior a un 2 %, l'increment aplicable en les taules de l'any 2024 serà d'un 2 % com a màxim.  
  
L'increment pactat per a l'any 2025 les parts acorden reduir-lo, únicament per a l'any 2025, en un percentatge del 0,5 % de l'increment aplicable. Aquesta reducció del 0,5 % solament tindrà efectes per a l'any 2025.  
La vigència d'aquestes taules serà des de l'1 de gener de 2025 fins al 31 de desembre de 2025.  
- Comissió de seguiment  
No obstant això, les parts acorden que la comissió paritària d'interpretació del conveni es reunirà, com a mínim, semestralment, per tal de realitzar un seguiment i una anàlisi de la situació econòmica del sindicat i, en cas de produir-se millora d'aquesta, poder establir fórmules de revisió de les taules salarials.  
  
3. Complements salarials  
Les parts acorden que tots els complements salarials que estiguen subjectes a actualització de conformitat amb el conveni col·lectiu denunciat, incloent-hi el complement de carrera professional, s'actualitzaran amb els mateixos percentatges establits per a les taules salarials dels anys 2023, 2024 i 2025.  
  
4. Dies compensatoris  
Les parts acorden que el personal laboral que a 17 de gener de 2023 forme part de la plantilla de CS CCOO PV, gaudirà de dos dies compensatoris retribuïts anuals.  
Els avantdits dies compensatoris tindran caràcter definitiu per a les persones treballadores que tinguen dret a aquests.  
A aquest efecte, les parts acorden traslladar aquest acord en matèria de dies compensatoris al conveni col·lectiu d'aplicació entre les parts, i constituir a aquest efecte amb data de hui la comissió negociadora del conveni i incorporar els dies compensatoris al conveni col·lectiu.  
  
  
5. Autorització per al registre  
Les parts acorden autoritzar a Virtudes Alcaraz Sempere, amb DNI 79680249W, perquè realitze tots els actes de registre d'aquest procediment de negociació col·lectiva.  
  
Les parts manifesten que aquests acords s'incorporaran al conveni col·lectiu que se signe i que són plenament vigents des de l'1 de gener de 2023.  
  
  
ANNEX I  
  
TAULA SALARIAL 2023  
  
Categories Salari base mensual Anual  
5 IV Tècnic/a jurídic/a 3.040,84 € 42.571,76 €  
5 IV Tècnic/a economista 3.040,84 € 42.571,76 €  
4 IV Tècnic/a especialista en administració i serveis 2.776,84 € 38.875,76 €  
4 IV Tècnic/a econòmic/a 2.776,84 € 38.875,76 €  
4 IV Tècnic/a laboralista 2.776,84 € 38.875,76 €  
3 III Tècnic/a administració 2.038,51 € 28.539,14 €  
3 III Tècnic/a serveis 2.038,51 € 28.539,14 €  
3 III Tècnic/a assessorament 2.038,51 € 28.539,14 €  
3 III Tècnic/a formació 2.038,51 € 28.539,14 €  
2 II Serveis 1.693,69 € 23.711,66 €  
2 II Administració 1.693,69 € 23.711,66 €  
1 | Serveis 1.608,13 € 22.513,82 €  
1 | Administració 1.608,13 € 22.513,82 €  
  
  
COMPLEMENTS  
  
Complement de coordinació 217,28 € mensual  
Complement de disponibilitat 217,28 € mensual  
Complement SMAC 217,28 € mensual  
Complement carrera professional 532,50 € anual